PolyAgent/wiki_georgian_en_parallel_20231101 huggingface dataset:
იაპონოლოგია

იაპონოლოგია ან იაპონისტიკა — აკადემიური დისციპლინა და სპეციალობა, რომელიც იაპონური ენის, ისტორიისა და კულტურის შესწავლითაა დაკავებული.
მიზანი სხვადასხვა თეორიულად და მეთოდოლოგიურად შემუშავებული იაპონოლოგიური დისციპლინისა, უპირველეს ყოვლისა კი ჰუმანიტარული და საზოგადოებათმცოდნეობითი კვლევის სფეროში, არის იაპონური ენის, ისტორიის დიფერენცირებული და სიღრმისეული წვდომა, მთლიანად ამ ქვეყნის კულტურის უკეთ გაგება. იაპონოლოგია, ან იაპონისტიკა, როგორც დარგი ეფუძნება საუნივერსიტეტო სწავლებას მსოფლიოს მრავალ ქვეყანაში და მათ შორის საქართველოში, სადაც მას ჯერ კიდევ იმ ე. წ. ახალ დარგებს მიათვლიან, რომელთა დაფუძნება საქართველოს დამოუკიდებლობის აღდგენისთანავე გახდა აუცილებელი.
1854 წელს ქვეყნის გახსნის შემდეგ, განსაკუთრებით რუსეთ-იაპონიის ომის შემდეგ 1904-05 წწ. იაპონია სულ უფრო და უფრო ექცეოდა ევროპის, ამერიკის და მთელი მსოფლიოს ყურადღების ცენტრში.
ტერმინ იაპონოლოგიის, ან იაპონისტიკის გაგება ყოველთვის ერთნაირად არ ხდება, რადგან მისი ძირითადი კვლევის საგანი შეიძლება იყოს ერთმანეთისგან სრულიად დამოუკიდებელი თანამედროვეობამდელი ან თანამედროვე კულტურა და ისტორია, პოლიტიკა, ან ეკონომიკა. ერთადერთი, რაც მათ შეიძლება აერთიანებდეს არის იაპონია. იმის გამო, რომ იაპონიას უპირატესად მისი ენობრივი ძეგლების საფუძველზე იკვლევენ, დიდ როლს თამაშობს პრაქტიკული უნარ-ჩვევების გამომუშავება თანამედროვე საკომუნიკაციო ენის, ყოველდღიური მეტყველებისა, თუ მედიის ენის დაუფლება.
ზოგიერთი ქვეყნის უნივერსიტეტში კლასიკურ საენათმეცნიერო განათლების მიღებასთან ერთად სწავლის მსურველთ სთავაზობენ ასევე ე.წ. აღმოსავლეთ აზიის „ლათინურს“ — კლასიკური ჩინური (სადამწერლობო) ენის შესწავლას.
იაპონიაშიც არსებობს სამეცნიერო დისციპლინა, რომელიც ევროპის, ან დასავლეთის შესწავლითაა დაკავებული. (იხ. რანგაკუ.)
იხილეთ აგრეთვე
იაპონური კანჯის კომპეტენციათა ტესტი
იაპონური ენის უნარ-ჩვევათა ტესტი (JLPT)
იაპონური ენა (T.JL)
იაპონური საქმიანი კომუნიკაციის უნარ-ჩვევათა ტექსტი
რესურსები ინტერნეტში
იაპონური ენის შემსწავლელი საიტი
იაპონოლოგიის კათედრები გერმანიის ფედერაციული რესპუბლიკის უნივერსიტეტებში
ლიტერატურა
Linhart, Sepp: Japanologie heute, Wien: Inst. für Japanologie. 1993. ISBN 3-900362-13-0
Makino, Yasuko; Saitō, Masaei: A student guide to Japanese sources in the humanities. Michigan: Ann Arbor, Mich. : Center for Japanese Studies, Univ. of Michigan, 1994. ISBN 0-939512-64-5
Kracht, Klaus, [გამომც.]: Grundriß der Japanologie. Wiesbaden : Harrassowitz, 2001. ISBN 3-447-04371-7
ფილოლოგია
Steel Wheels

Steel Wheels — ინგლისური როკ-ჯგუფ როლინგ სტოუნზის 1989 წლის სტუდიური ალბომი. ეს ალბომი ჯგუფისათვის დაბრუნება იყო როგორც სტუდიაში, ასევე დიდ სცენაზე. კით რიჩარდსისა და მიკ ჯეგერის ურთიერთობების გაუმჯობესების შედეგად კოლექტივა შესძლო სტუდიაში ახალ მასალაზე მუშაობა. ალბომი უფრო ახლოს არის ჯგუფის უფრო კლასიკურ ალბომებთან. საკონცერტო ტურნე, რომელიც ჩაატარეს მისი გამოცემის შემდეგ, აღმოჩნდა ყველა დროის ყველაზე წარმატებული და მასშტაბური ე.წ. comeback (დაბრუნების) ტური. ჯგუფში კვლავ იყო ბილ უაიმენი, მაგრამ ეს აღმოჩნდა მისთვის უკანასკნელი სტუდიური დისკი როლინგ სტოუნზთან და საკუთარი წასვლის შემდეგ განცხადება მან 1993 წლის იანვარში გააკეთა.
ალბომი
ალბომის Dirty Work გამოცემისა და მიკ ჯეგერის სოლო-კარიერის შემდეგ ამ უკანასკნელისა და კით რიჩარდსის ურთიერთობაში ბზარებმა იმატა. ორივე ეჯიბრებოდა ერთმანეთს - 1987 წელს გამოიცა ჯეგერის სოლო-დისკი Primitive Cool, ხოლო რიჩარდსმა ჩაწერა Talk is Cheap, სოლო-დებიუტი, რომელიც მხოლოდ 1988 წელს გამოვიდა. მაგრამ ფაქტი იყო, რომ ორივე იდეალურად მხოლოდ როლინგ სტოუნზის ფარგლებში მუშაობდა და შერიგება გარდაუვალი იყო.
1989 წლის იანვარში, სანამ როლინგ სტოუნზი შეყვანილი იქნებოდა როკ-ენ-როლის დიდების დარბაზში, ჯეგერი და რიჩარდსი ერთმანეთს სტუდიაში შეხვდდნენ. სულ რამდენიმე კვირაში მათ დაწერეს არც მეტი, არც ნაკლები, 50 სიმღერა და ჯგუფის დანარჩენი წევრები მათ მხოლოდ ამის შემდეგ შეუერთდნენ. ალბომის სახელწოდება ჯერ უცნობი იყო, მაგრამ პროდიუსერის სახით დააბრუნეს კრის კიმსი, რომელმაც უკვე იმუშავა დისკზე Undercover.
ალბომი იწერებოდა მონსერატის კუნძულზე და ლონდონში, გაზაფხულის პერიოდში. Steel Wheels-ზე მიღწეული იქნა როლინგ სტოუნზისათვის დამახასიათებელი კლასიკური ჟღერადობა. რა თქმა უნდა, მიუხედავად ძველი ინსტრუმენტების გამოყენებისა, ინტეგრირებული იქნა ელექტრონული დასარტყამი ინსტრუმენტებიც (ამის ნათელი მაგალითია Terrifying).
მასიური და მასშტაბური ტურნე სახელწოდებით Steel Wheels გაიხსნა 1989 წლის აგვისტოში. ალბომისა და ტურნეს წარმატებაზე აგრეთვე გავლენა იქონია Mixed Emotions - იგი მსმენელს ნაწილობრივ მოუთხრობდა მიკისა და კითის ურთიერთობებზე. ოფიციალურად ეს სინგლი იქცა როლინგ სტოუნზის უკანასკნელ ჰიტ სინგლად აშშ-ში, რომელიც ჩარტის #5 ადგილზე აღმოჩნდა.ბრიტანეთსა და აშშ-ში ალბომი შესაბამისად ჩარტების #2 და #3 ადგილებზე მოხვდა. ვიდეოფილმი ნიუ-იორკში ჩატარებული კონცერტის ჩანაწერით წარმოდგენილი იქნა სამგანზომილებიანი ვიდეოს სახით - თუმცა, განსხვავებით ტრადიციული სამგანზომილებიანი გამოსახულებისგან, რომელიც სამ ფერში იყო წარმოდგენილი, ეს ვიდეო ტრადიციულ ფერებში იყო გამოტანილი - საკმარისი იყო მხოლოდ სპეციალური სათვალეებით მისი ნახვა.
ეს აგრეთვე იყო როლინგ სტოუნზის პირველი ციფრული ჩანაწერი. 1994 წელს ლეიბლის Virgin Records მიერ გამოიცა მისი რემასტერი.
სიმღერების სია
ჩარტები
ყოველკვირეული ჩარტები
წლის საბოლოო ჩარტები
სერტიფიცირებები
რესურსები ინტერნეტში
ინფორმაცია ჯგუფის ოფიციალურ საიტზე
სქოლიო
როლინგ სტოუნზის ალბომები
1989 წლის ალბომები
Virgin Records-ის ალბომები
Rolling Stones Records-ის ალბომები
ალბომები The Glimmer Twins-ის პროდიუსერობით
ალბომები კრის კიმსის პროდიუსერობით
ყილიჯი

ყილიჯი — ცალხელიანი, ცალლესული ხმლის სახეობა, რომელიც გამოიყენებოდა თურქების და მათთან კავშირში მყოფი ერების მიერ. ეს იარაღი განვითრდა თურქულ-მონღულური ხმლებიდან, რომლებიც გავრცელებული იყო თურქული ხალხების მიერ დაპყრობილ თუ მათი გავლენის ქვეშ მყოფ თითქმის ყველა ტერიტორიაზე.
თურქული ზმნის ფუძე „kir-“ ნიშნავს „მოკვლას“ ხოლო „-inç“ სუფიქსთან ერთად ქმნის სიტყვას „kır-ınç“ (მოკვლის ინსტრუმენტი), რომელიც შემდგომ „kılıç“–ად გადაიქცა და ქართულ ენაში „ყილიჯის“ სახელით შემოვიდა.
სქოლიო
ცივი იარაღები
ბიძინა მიქიაშვილი

ბიძინა მიქიაშვილი (დ. 28 მაისი, 1968, ამბროლაური) — ქართველი სპორტსმენი (ძალოსნობა), ევროპის ჩემპიონატებზე აკვრაში მცირე ოქროს (1996) და მცირე ბრინჯაოს (1995) მფლობელი. XXVI ოლიმპიური თამაშების მონაწილე (1996, ატლანტა)
ძირითადი შედეგები
რესურსები ინტერნეტში
ბიძინა მიქიაშვილი — ქართული სპორტი
დაბადებული 28 მაისი
დაბადებული 1968
ამბროლაურის მუნიციპალიტეტში დაბადებულები
ქართველი ძალოსნები
უჰაერო სივრცე

უჰაერო სივრცე — ქართული დრამატული ტელესერიალი, რომელიც ტელეკომპანია მომავალი TV-მა და მოTV Project-მა გადაიღო 2016 წელს.
სიუჟეტი
სერიალი ახალგაზრდა წყვილის ურთიერთობას მოგვითხრობს, რომელსაც მშობლეთა ეწინააღმდეგებიან, მეგობრები კი ცდილობენ დაეხმარონ.
როლებში
შემოქმედებითი ჯგუფი
რატი კობეშავიძე
ლევან ბირკაძე
ცირა კობეშავიძე
ვალერი ფიფია - ოპერატორი
გიორგი მოსიაშვილი
მარეხ კვიჟინაძე
გიორგი ყაულაშვილი
ნანა ინჟგია
საბა იოვანელი - ოპერატორი
ლევან ბირკაძე - მონტაჟი
2016 წლის ქართული ტელესერიალები
დავით გაბუნია

დავით გაბუნია (დ. 12 აპრილი, 1982, ფოთი) — ქართველი დრამატურგი, მთარგმნელი.
ბიოგრაფია
დავით გაბუნია დაიბადა 1982 წლის 12 აპრილს ფოთში.
2003 წელს დაამთავრა თბილისის ილია ჭავჭავაძის სახელობის უნივერსიტეტის ინგლისური ენისა და ლიტერატურის ფაკულტეტი.
2003 წლიდან მისი რეცენზიები და თარგმანები ინგლისური და შვედური ენებიდან იბეჭდება სხვადასხვა ლიტერატურულ ჟურნალებში. ნათარგმნი აქვს სტრინდბერგის, იბსენის, შექსპირის, ასევე თანამედროვე დრამატურგების ნაწარმოებები.
2008 წელს დავით გაბუნიას პიესამ „ჩემი საქორწინო კაბა“ გაიმარჯვა ფესტივალზე ARDIfest (სამეფო უბნის თეატრი).
2010 წელს გაიარა სტაჟირება ლონდონის ნაციონალურ თეატრში.
მისი პიესები დადგმულია სამეფო უბნის, რუსთაველის, ფოთისა და ბათუმის თეატრებში.
წიგნები
სხვისი შვილები, საპნის ოპუსი (ორი პიესა) თბ., გამომცემლობა სიესტა, 2010, ISBN 978-9941-414-48-0
პიესები, თბ., გამომცემლობა დიოგენე, 2013, ISBN 978-9941-11-446-5
თარგმანები
ავგუსტ სტრინდბერგი - რომანი და პიესები, თბ., ბაკურ სულაკაურის გამომცემლობა, 2013, ISBN 978-9941-15-778-3
თეატრი
სხვისი შვილები — სამეფო უბნის თეატრი, რეჟისორი დათა თავაძე, 2008
საპნის ოპუსი, ბათუმის ილია ჭავჭავაძის სახელობის სახელმწიფო დრამატული თეატრი, რეჟისორი მიხეილ ჩარკვიანი, 2012
ტროელი ქალები — სამეფო უბნის თეატრი, რეჟისორი დათა თავაძე, 2013
ბეჩავი, სამეფო უბნის თეატრი, რეჟისორი მიხეილ ჩარკვიანი, 2014
თარგმნილი და დადგმული პიესები
ბრმა ფერი — პენელოპა სკინერი, სამეფო უბნის თეატრი , რეჟისორი ნინი ჩაკვეტაძე, 2011
კატცელმახერი — რაინერ ვერნერ ფასბინდერი, სამეფო უბნის თეატრი რეჟისორი მიხეილ ჩარკვიანი, 2012
ფრეკენ ჟული — აუგუსტ სტრინდბერგი, სამეფო უბნის თეატრი , რეჟისორი დათა თავაძე, 2012
ანტიგონე — სოფოკლე, მუსკომედიის თეატრი , რეჟისორი პაატა ციკოლია, 2013
მოჩვენებები — ჰენრიკ იბსენი, მუსკომედიის თეატრი, რეჟისორი მიხეილ ჩარკვიანი, 2013
დორიან გრეის პორტრეტი — ოსკარ უაილდი, მუსკომედიის თეატრი, რეჟისორი ნინი ჩაკვეტაძე, 2014
ჯილდოები
2012 — თუმანიშვილის ფონდის კონკურსის „ახალი ქართული პიესა-2012“ გამარჯვებული; პიესისათვის „რამდენიმე დამამძიმებელი გარემოება“
2012 — მარჯანიშვილის თეატრისა და გაეროს ქალთა ფონდის მიერ გამოცხადებული კონკურს-სემინარის, „ქალთა მიმართ ძალადობის წინააღმდეგ“ პროექტის გამარჯვებული; პიესისათვის „რამდენიმე დამამძიმებელი გარემოება“
2012 — დამოუკიდებელი თეატრალური პრემია „დურუჯი“ ნომინაციაში: „წლის საუკეთესო პიესა“; ბათუმის თეატრში დადგმული პიესისათვის „საპნის ოპუსი“
2013 — დამოუკიდებელი თეატრალური პრემია „დურუჯი“ ნომინაციაში: „წლის საუკეთესო პიესა“; ფოთის თეატრში დადგმული პიესისათვის HOLLAND HOLLAND
რესურსები ინტერნეტში
„აქტუალურობა - ამ სიტყვის ყველა შესაძლო გაგებით - აი, რას ვითხოვ თეატრისგან“
Gabunia, Davit'
ქართველი მწერლები
დაბადებული 1982
ქართველი მთარგმნელები
ქართველი დრამატურგები
ფოთში დაბადებულები
Taldy-Bulak

Taldy-Bulak is a village in the Talas Region of Kyrgyzstan. Its population was 3,615 in 2021.
References
Populated places in Talas Region
თეთრი ქვების გორასამარხები

თეთრი ქვების გორასამარხები — არქეოლოგიური ძეგლი საგარეჯოს მუნიციპალიტეტის სოფელ სათაფლეში, სოფლის სამხრეთით, 1,5 კილომეტრზე, გარეჯის უდაბნოში, თეთრ ქვებად წოდებულ ადგილში.
აღმოაჩინა კახეთის არქეოლოგიურმა ექსპედიციამ. არქეოლოგიური სამუშაოები ტარდებოდა სხვადასხვა დროს. 1989 წელს გაითხარა ადრეული ბრინჯაოსხანის, მიწაყრილიანი გორასამარხი. მას ნატეხი ქვებისგან შედგენილი წრე შემოუყვებოდა. ყრილის ცენტრის ქვეშ აღმოჩნდა თიხის ჭურჭელის მრავალი ფრაგმენტი. გორასამახის დასაკრძალავ დარბაზში ჩაშვებული იყო მძარცველების მიერ დაზიანებული ძვ. წ. I ათასწლეულის I ნახევრის სამარხში.
1990 წელს, მთებით გარშემორტყმულ, თეთრ ქვებად წოდებულ ვაკეზე, გაითხრაა მიწაყრილიანი სამარხების სამი ჯგუფი. თითოეულ ჯგუფში გამოვლინდა 15-20 გორასამარხი. მათი და ყრილის ზომები სხვადასხვაა. სამარხები ძლიერ დაზიანებულია, მიწის ინტენსიური დამუშავების გამო. ამავე სწელს კახეთის არქეოლოგიურმა ექსპედიციამ გათხარა ყველაზე დასავლეთით მდებარე გორასამარხი, რომელიც ძვ. წ. XVII საუკუნეს გამეკუთნება. სამარხი სამხრეთ ორმოსთან არ იყო დაკავშირებული. იგი გადახურული იყო თიხით გადალესილი ხის, წვრილი ძელებით, რომელებსაც ჭილოფი ეფარა. მიცვალებული კაკლის ხისგან დამზადებულ ოთხთვალა ურემზე ესვენა კიდურებმოხრილი. სამარხში აღმოჩნდა თიხის ჭურჭელი, ბრინჯაოს რაპირა, მოზრდილყუნწიანი სატევარი და ორყურა ქვაბი, კაჭის ქუსლამოღარული ისრისპირები, ოქროს და პასტის მძივები და დანაწევრებული მსხვილფეხა საქონლის ძლები.
2001 წელს გაითხარა კიდევ ერთი გორასამარხი, იგი განეკუთვნება თრიალეთური კულტურის მეორე ეტაპს. გორასამარხი ორმოიანია, მიწაყრილიანი. მიწაყრილს ფუძეზე შემოსდევდა ქვის წრე. სამარხი გადახურული ყოფილა ხის მორებით. მიცვალებული ხის ოთხთვალა ურემზე ესვენა მარჯვენა გვერდზე. სამარხში აღმოჩნდა: თიხის ცხრა ჭურჭლის ფრაგმენტი, გადახურვის ჩაქცევის გამო, ოთხად გატეხილი ბრინჯაოს რაპირა, ბრინჯაოს სატევრაი,ტუფის სარქველი, ობსიდიანისა და კაჟის ისრისპირები, ოქროს ფირფიტის მძივი და ქვის მრგვალი დისკო, ოქროს თხელი ფირფიტოვანი გარსაკრავით.
ამავე სამარხის მახლობლად, 2005 წელს, მცირე ყორღანული ყრილის ქვეშ, ერთმანეთის გვერდით დაფიქსირდა ძვ. წ. XIV-XIII საუკუნეების ორი სამარხი ორმო. ერთ სამარხში მიცვალებული ეწვენა მოხრილი კიდურებით, ასევე აღმოჩნდა თიხის ჭურჭლის ფრაგმენტები და სამკაულები. მეორე სამარხში თიხის ექვსი ჭურჭელი და ცხოველის ძვლების ფრაგმენტები. გორასამარხებში გამოვლენილი არქეოლოგიური მასალა ინახება გურჯანის ისტორიულ-ეთნოგრაფიულ საცავში.
ლიტერატურა
საგარეჯოს მუნიციპალიტეტის არქეოლოგიური ძეგლები
ნაუსიკაა ქარების ხეობიდან

ნაუსიკაა ქარების ხეობიდან
— 1984 წლის სრულმეტრაჟიანი ანიმე, დაწერილი და გადაღებული ჰაიაო მიაძაკის მიერ. ფილმი ატარებს გარემოს დაცვასთან დაკავშირებულ თემატიკას.
რესურსები ინტერნეტში
ანიმე:ფილმები
იაპონური ფილმები
1984 წლის ფილმები
მურსია (დასავლეთი ნეგროსი)

მურსია (დასავლეთი ნეგროსი)
მურსია (ოფიციალურად მურსიის მუნიციპალიტეტი; ) ― პირველი კლასის მუნიციპალიტეტი დასავლეთ ნეგროსის პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 88 868 ადამიანს შეადგენს. მოიცავს 23 ბარანგაის.
კლიმატი
რესურსები ინტერნეტში
Murcia Profile at the Official Website of Negros Occidental
Philippine Census Information
Local Governance Performance Management System
სქოლიო
დასავლეთ ნეგროსის მუნიციპალიტეტები
კავთის წმინდა გიორგი

კავთის წმინდა გიორგი — საკულტო ძეგლი, დგას სოფელ ფანშეტიდან სამხრეთ-დასავლეთით, მთაზე. ნაგებია ფიქლითა და რიყის ქვით. წყობა მშრალია. შეთეთრებულია კირით. გადმოცემით, წმინდა გიორგის ხატი სოფელ კავთისხევიდან გადმოუსვენებიათ და ნიში აუგიათ. ნაგებობის მთავარი ფასადი ჩრდილოეთიდანაა. კედელში მოწყობილია პატარა თახჩა. ერთი თახჩა სამხრეთ-აღმოსავლეთითაა. დასავლეთ კედელში ჩადგმულია მრგვალღრმულიანი ოთხკუთხა ქვა, რომელშიც ჩამაგრებულია ქვის ჯვარი. ნიშის ჩრდილო-დასავლეთით საუფროსოა.
ლიტერატურა
ყაზბეგის მუნიციპალიტეტის ტაძრები
ვეჯინის საერისთავო

ვეჯინის საერისთავო, ვეჟინის საერისთავო — ადმინისტრაციულ-ტერიტორიული ერთეული XI საუკუნის კახეთ-ჰერეთის სამეფოში. შექმნა კვირიკე III-მ. ვახუშტი ბატონიშვილის მიხედვით, ვეჯინის (ვეჟინის) ერისთავს ექვემდებარებოდა ტერიტორია სავარაუდოა, რომ ვეჯინის საერისთავო დავით აღმაშენებელმა კახეთ-ჰერეთის შემოერთების შემდეგ გააუქმა.
ლიტერატურა
ბახტაძე მ., ერისთავობის ინსტიტუტი საქართველოში, თბ., 2003
კახეთ-ჰერეთის საერისთავოები
ქირავუდი

ქირავუდი — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 367 კაცი.
რესურსები ინტერნეტში
ლერიქის რაიონის სოფლები
ისპაჰანის ოსტანი

ისპაჰანის ოსტანი — ირანის 31 ოსტანიდან ერთ-ერთი. ესაზღვრება ირანის 8 ოსტანი: ჩახარ-მახალი და ბახთიარია, ქოხგილუე და ბოიერაჰმედი, ლურისტანი, მარკაზი, ყუმი,სემნანი, იაზდი და ფარსი. ადმინისტრაციული ცენტრია ქალაქი ისპაანი. ისპაჰანის ოსტანის მოსახლეობა შეადგენს 4,559,256 ადამიანს.
ისპაჰანის ოსტანში საკმაოდ ბევრი ენაა გავრცელებული. ყველაზე მეტად საუბრობენ: ლური, სპარსულ და ქაშქურ ენებზე. ეთნიკურად ქართველები და სომხები საუბრობენ ქართულ და სომხურ ენებზე.
ადმინისტრაციული დაყოფა
ისპაჰანის ოსტანი იყოფა 20 შაჰრესტნად.
არან-ო-ბიდგოლი
არდესტენი
ბორხარ-ო-მეიმე
ჩადეგანი
ფალავარჯანი
ფერეიდანი
ფერეიდუნ-შაჰრი
გოლფაიგანი
ისპაანი
ქაშანი
შაჰინშაჰრი
ხომეინიშაჰრი
ლენჯანი
სემირომი
მობარაქე
ნაინი
ნაჯაფაბადი
ნათანზი
შაჰრეზა
თირან-ო-ქარვანი
ბუინ-მიანდაშთი
რესურსები ინტერნეტში
Official website
Isfahan Cultural Heritage Organization
Isfahan Province Department of Education
Isfahan information and pictures
Naein News
სქოლიო
ირანის ოსტანები
1968 Soviet Top League

1968 Soviet Top League
The 1968 Class A – Pervaya Gruppa was the 30th season of the first-tier football competition in the Soviet Union. 20 teams took part in the league with FC Dynamo Kyiv winning the championship.
Last season placing dead last Zenit Leningrad was spared from relegation to the 50th Anniversary of the "Great October" being the cradle of the Bolshevik coup-d'etat. The league composition was increased from 19 to 20 keeping the Leningrad team at the top.
League standings
Results
Top scorers
22 goals
Berador Abduraimov (Pakhtakor)
Georgi Gavasheli (Dinamo Tbilisi)
21 goals
Eduard Streltsov (Torpedo Moscow)
14 goals
Galimzyan Khusainov (Spartak Moscow)
Vladimir Kozlov (Dynamo Moscow)
13 goals
Oleg Kopayev (SKA Rostov-on-Don)
12 goals
Mikhail Gershkovich (Torpedo Moscow)
11 goals
Eduard Malofeyev (Dinamo Minsk)
Anatoliy Puzach (Dynamo Kyiv)
Demuri Vekua (Torpedo Kutaisi)
Medal squads
(league appearances and goals listed in brackets)
References
1968 (Championship) Class A - First Group (First Level)
Soviet Top League seasons
1
Soviet
Soviet
მელანი ბონისი

მელანი ბონისი
მელანი ელენე ბონისი ფრანგ. Mélanie Hélène Bonis, ცნობილი მეტსახელად: მელ ბონისი 21 იანვარი 1858 - 18 მარტი 1937).
ფრანგი კომპოზიტორი. მელანი ბონისმა შექმნა 300-ზე მეტი კომპოზიცია ფორტეპიანოსათვის, - სოლო და ოთხი ხელის შესრულებით, ნაწარმოებები ორღანისათვის, სიმღერები გუნდისათვის, მრავალი მელოდიები და აგრეთვე საორკესტრო ნაწარმოებები.
დაბადებული 1858
გარდაცვლილი 1937
ფრანგი კომპოზიტორები
მონმარტრის სასაფლაოზე დაკრძალულნი
დიდი სამამულო ომი (ტერმინი)

დიდი სამამულო ომი (ტერმინი)
დიდი სამამულო ომი (ველიკაია ოტეჩესტვენაია ვოინა) — ტერმინი, რომელიც რუსეთსა და ყოფილი საბჭოთა კავშირის ზოგიერთ ქვეყანაში ნაცისტურ გერმანიასა და მისი მოკავშირეების საბჭოთა კავშირთან 1941—1945 წლების ომის აღნიშვნისთვის გამოიყენება. ყოფილი საბჭოთა კავშირის გარდა, ეს ტერმინი თითქმის არცერთ სხვა ქვეყანაში არ გამოიყენება. სამეცნიერო და აკადემიურ ლიტერატურაში ტერმინ „სამამულო ომის“ მეშვეობით აღმნიშვნელ მოვლენებთან ყველაზე დაახლოებულია ტერმინი „აღმოსავლეთის ფრონტი“.
ტერმინის წარმოშობა და გამოყენება დაკავშირებულია საბჭოთა პროპაგანდის მიერ ომის პირველ წლებში სსრკ-სა და ნაცისტურ გერმანიას შორის არსებული სამოკავშირეო ურთიერთობისა, და ამ ურთიერთობების ფარგლებში, საბჭოთა ქმედებების დამალვის მცდელობასთან. საბჭოთა ისტორიოგრაფიაში ტერმინი „სამამულო ომი“ არ მოიცავდა არც მოლოტოვ-რიბენტროპის პაქტის სახელით ცნობილ თავდაუსხმელობის ხელშეკრულებას სსრკ-სა და ნაცისტურ გერმანიას შორის, არც პოლონეთის საბჭოთა ოკუპაციას, არც ბალტიის ქვეყნების საბჭოთა ოკუპაციაა, არც ბესარაბიისა და ჩრდილოეთ ბუკოვინას ოკუპაციას საბჭოთა კავშირის მიერ და არც „ზამთრის ომს“ სსრკ-სა და ფინეთს შორის.
საბჭოთა კავშირში ტერმინის საკრალიზაციასა და პროპაგანდისტული მიზნებით გამოყენებაზე საუბრობს ქართველი ისტორიკოსი ლაშა ოთხმეზური. საკუთარ სტატიაში „დიდი სამამულო ომის მითები“ ის აღნიშნავს, რომ მეორე მსოფლიო ომის დასრულების შემდეგ საბჭოთა კავშირმა შექმნა ნამდვილი რელიგია თავისი კრედოთი, ლიტურგიით, წმინდა ადგილებითა და წმინდანების პანთეონით. ამ რელიგიის კრედოს მიხედვით, ომი დაიწყო 1941 წლის 22 ივნისს. იგი ასევე აღნიშნავს, რომ „1945 წლიდან მოყოლებული საბჭოთა ცენზურა (დღეს კი მისი მემკვიდრე რუსეთის ცენზურა) ფხიზლად ადევნებდა (და ადევნებს) თვალყურს, რომ არავის და არაფერს შეებღალა რწმენის კრედო, არავის გადაეხვია მისგან, ეჭვი არავის გასჩენოდა. ყოველთვის, როცა კომუნისტური ან რუსეთის რეჟიმი სუსტია, იგი საშველად მიმართავს დიდი სამამულო ომის სიმბოლოებს, რათა ამით გაამართლოს თავისი უძლურება ან, პირიქით, ძალის გამოყენება. თუ საბჭოთა ეპოქაში, როდესაც კომუნისტური პარტია უუნარო აღმოჩნდა, შეესრულებინა „დიადი ოქტომბრის“ დაპირებები და კომუნიზმის უმთავრეს მონაპოვრად მეორე მსოფლიო ომში გამარჯვება გამოაცხადა, დღეს ეს მითი პუტინის სამხედრო ექსპანსიას ემსახურება.“
საბრძოლო მოქმედებები
იხილეთ აგრეთვე
აღმოსავლეთის ფრონტი
მეორე მსოფლიო ომი
სქოლიო
რესურსები ინტერნეტში
Подвиг Народа в Великой Отечественной войне 1941—1945 гг.
Обобщённый банк данных «Мемориал»
Помните нас!
Воинские памятники
Книга памяти Украины
მეორე მსოფლიო ომი
Karymsky (volcano)

Karymsky (volcano)
Karymsky (Karymskaya sopka) is an active stratovolcano on the Kamchatka Peninsula, Russia. It and Shiveluch are Kamchatka's largest, most active and most continuously erupting volcanoes, as well as one of the most active on the planet.
It is named after the Karyms, an ethnic group in Russia.
Description
Karymsky is a symmetrical stratovolcano rising within a 5-km-wide caldera that formed during the early Holocene. Much of the cone is mantled by lava flows less than 200 years old. Historical eruptions have been vulcanian or vulcanian-strombolian with moderate explosive activity and occasional lava flows from the summit crater. There is currently an ongoing cycle of non-stop eruption occurring, and is the peninsula's most active, and reliable volcano, which has been erupting continuously since 1996.
Eruptions
An ongoing cycle of almost continuous eruption has been occurring since 1996.
See also
List of volcanoes in Russia
Kamchatka Volcanic Eruption Response Team
References
External links
Active volcanoes
Volcanoes of the Kamchatka Peninsula
Mountains of the Kamchatka Peninsula
VEI-6 volcanoes
Calderas of Russia
Stratovolcanoes of Russia
Holocene stratovolcanoes
Holocene Asia
Qazıxanlı

Qazıxanlı is a village in the Kalbajar District of Azerbaijan.
References
Populated places in Kalbajar District
უილიამ მონაჰენი

უილიამ მონაჰენი (დ. 3 ნოემბერი, 1960, ბოსტონი) — ამერიკელი სცენარისტი, ჟურნალისტი, ესეისტი, კრიტიკოსი, ნოველისტი და რეჟისორი და პროდიუსერი. მიღებული აქვს ოსკარის ჯილდო 2006 წელს ფილმისთვის „მიცვალებულები“. 2010 წელს შედგა მისი სარეჟისორო დებიუტი ფილმით „ლონდონის ბულვარი“.
რესურსები ინტერნეტში
ამერიკელი სცენარისტები
ამერიკელი რეჟისორები
დაბადებული 1960
დაბადებული 3 ნოემბერი
ალამბარი

ალამბარი — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, თემის ცენტრი (სოფლები: ალამბარი, ზედა კონდიდი). მდებარეობს მდინარე აჭყვის მარცხნივ, ზღვის დონიდან 60 მ, ქობულეთიდან 14 კმ. 2014 წლის აღწერის მონაცემებით სოფელში ცხოვრობს 1837 კაცი.
ისტორია
XV-XVI საუკუნეებში ალამბარი წარმოადგენდა გურიის სამთავროს ცენტრს და მთავრის რეზიდენციას. ვახუშტი ბატონიშვილის ცნობით აქ ჰქონდათ სასახლე გურიელებს. XVII საუკუნის შუიდან XVIII საუკუნის 70-იან წლებამდე წარმოადგენდა თავდგირიძეების საკუთრებას.
საბჭოთა პერიოდში შედიოდა მუხაესტატეს სასოფლო საბჭოში, განვითარებული იყო მეჩაიეობა და მეციტრუსეობა.
დემოგრაფია
ციხე
სოფელში, „ციხისყელად“ წოდებულ მთაზე დგას XVIII საუკუნის ციხის ნანგრევები. ციხე ეკუთვნოდა მამუკა თავდგირიძეს, რის გამოც მას მამუკას ციხე დაერქვა. ციხე დაინგრა 1959 წლის მიწისძვრის დროს. შემორჩენილია მხოლოდ სამხრეთ-აღმოსავლეთის კედელი, რომლის სიმაღლე სამ მეტრს აღწევს. შემორჩენილ ნანგრევს კოშკის ფორმა აქვს და მისი ფართობი 47 მ²-ს შეადგენს.
ეკლესია
სოფელში იდგა წმინდა გიორგის სახელობის ეკლესია. ადგილობრივი მოსახლეობა მას შუშანეთის წმინდა გიორგის უწოდებდა. ეკლესია ქვისგან იყო აგებული. 1891 წელს ზაქარია ჭიჭინაძეს იგი დანგრეული დახვდა.
ლიტერატურა
სქოლიო
ქობულეთის მუნიციპალიტეტის სოფლები
სან-პედრო-დე-პალკოს რაიონი

სან-პედრო-დე-პალკოს რაიონი — რაიონი პერუში, აიაკუჩოს რეგიონის ლუკანასის პროვინციაში. მდებარეობს ზღვის დონიდან 2 702 მეტრზე. 2007 წლის მონაცემებით, მოსახლეობა 1 551 ადამიანს შეადგენდა, სიმჭიდროვე 2.9 ადამიანი კმ²-ზე. ფართობი 531.55 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აიაკუჩოს რეგიონის რაიონები
ლუკანასის პროვინციის რაიონები
ამიატა

ამიატა — უდიდესი ვულკანური გუმბათი ამიატის ვულკანურ გუმბათთა კომპლექსში. მდებარეობს იტალიაში, ბოლსენის ტბიდან 20 კმ-ით ჩრდილო-დასავლეთით, ტოსკანის რეგიონის სამხრეთ ნაწილში, სიენის პროვინციაში.
ამიატის მთა შედგება ლავის გუმბათებისა და ტრაქიტული ლავის ნაკადებისგან, რომლებიც აღმოსავლეთით ეშვება. მისი სიმაღლე ზღვის დონიდან 1 738 მეტრია. მასიური ამოფრქვევები მიმდინარეობდა 300 000 წლის წინ, მაგრამ ჰოლოცენის პერიოდში, არანაირი ამოფრქვევა არ დაფიქსირებულა. ამჟამად მხოლოდ თერმული აქტივობები მიმდინარეობს.
რესურსები ინტერნეტში
Global Volcanism Program, Smithsonian Institution.
Monte Amiata
იტალიის ვულკანები
მასაჩუსეტსი

მასაჩუსეტსი — შტატი აშშ-ში, მდებარეობს ახალი ინგლისის რეგიონში. სახელი ინდიელთა ენაზე ნიშნავს „დიდი ბორცვების ადგილს“. იგი დააარსეს პლიმუტელმა პილიგრიმებმა 1620 წელს; 1788 წლიდან აშშ-ს შტატია.
ფართობი — 20,3 ათასი კმ²
მოსახლეობა — 6 439 ათასი (თეთრი 88,8 %, აფროამერიკელი 4,8 %, აზიელი 2,1 %, ლათინურამერიკელი 4,3 %).
ქალაქის მოსახლეობა — 83,8 %.
ქალაქები — ბოსტონი (დედაქალაქი), 558 ათასი, უორსტერი, 166 ათასი, სპრინგფილდი, 150 ათასი, კემბრიჯი, 94 ათასი
თავისებურებები — ბოსტონის ცათამბრჯენები, ჰარვარდის უნივერსიტეტი, მასაჩუსეტსის ტექნოლოგიური ინსტიტუტი, მინიტ-მენის ისტორიული პარკი.
ცნობილი ადამიანები — ჯონ კენედი, სემუელ ადამსი, უინსლოუ ჰომერი.
რესურსები ინტერნეტში
Massachusetts . Open Directory Project.
Massachusetts Historical Society.
სქოლიო
აშშ-ის შტატები